अजमेर। भाजपा पर आरोप लगाने एवं वसुंधरा राजे की आलोचना करने से कांग्रेस का कुशासन सुराज में नहीं बदल जाएगा और न ही प्रदेश की जनता झूठे प्रचार से गुमराह होगी। यह बात अजमेर उत्तर के विधायक वासुदेव देवनानी ने कही। उन्होंने कहा कि कांग्रेस नेता लगातार वसुंधरा की आलोचना कर कांग्रेस शासन में हुए भ्रष्टाचार एवं महंगाई के मुद्दे को दबाने का असफल प्रयास कर रहे हैं।
लेकिन अब प्रदेश की जनता कांग्रेस के झांसे में आने वाली नहीं है। देवनानी ने कहा कि प्रदेश के सरकारी अस्पतालों में चिकित्सा कर्मियों के कई पद रिक्त हैं। सरकार ने एक साथ कई घोषणाएं तो कर दी लेकिन रिक्त पदों पर नई भर्ती के लिए वित्तीय स्वीकृति जारी नहीं की है। ऐसी स्थिति में व्यवस्था पूरी तरह से चरमराती जा रही है। इसका खामियाजा मरीजों को भुगतना पड़ रहा है। अन्य सरकारी विभागों में कई पद रिक्त पड़े हैं।
नेताओं का जनसंपर्क जारी :विधायक देवनानी ने ने कार्यकर्ताओं के साथ पड़ाव, डिग्गी बाजार, नवाब का बेड़ा, ठठेरा चौक, केसरगंज, दयानंद मार्केट, डिग्गी तांगा स्टैण्ड, डिग्गी प्लाजा रोड़ व पड़ाव क्षेत्र में व्यापारियों, दुकानदारों से जनसंपर्क कर जनसभा में आने का न्यौता दिया। भाजपा महिला मोर्चा (उपभोक्ता प्रकोष्ठ बजरंग मंडल) की मीडिया प्रभारी इंदु शर्मा के नेतृत्व में घर-घर जाकर लोगों को पीले चावल देकर आम सभा में आने का न्यौता दिया।
शर्मा ने बताया कि महिलाओं का उन्हें भरपूर समर्थन मिल रहा है।वह अधिक से अधिक संख्या में हिस्सा लेंगी। जनसंपर्क में डॉ.कमला गोखरू, सरोज जाटव, पार्षद बीना सिंगारिया, कमला, सीमा गोस्वामी, अनिता बैरवा सहित अन्य महिला पदाधिकारी मौजूद थे।
नाटक के माध्यम से दे रहे हैं संदेश
भाजपा के सांस्कृतिक प्रकोष्ठ के तत्वावधान में राजे की सुराज संकल्प यात्रा को सफल बनाने के लिए नुक्कड़ नाटक का मंचन किया जा रहा है। प्रकोष्ठ के प्रदेश अध्यक्ष गोपाल बंजारा ने बताया कि नाटक के माध्यम से कांग्रेस शासन में हुए भ्रष्टाचार, देश में बढ़ रही बेरोजगारी सहित अन्य समस्याओं का मंचन किया जा रहा है। जिला संयोजक धर्मराज यादव ने खेल, कोयला व जमीन घोटाले की पोल खोली। नाटक में बताया गया कि किस तरह से सरकार ने रोबर्ट वाड्रा को नियमों को ताक में रखकर जमीन का आंवटन किया।
रैगर समाज स्वागत कर मांगेगे टिकट
श्री संत रविदास रैगर सेना ने रविवार को बैठक आयोजित कर भाजपा की सुराज संकल्प यात्रा का स्वागत करने का निर्णय किया है। सेना के अध्यक्ष रविंद्र चौहान ने बताया कि भाजपा प्रदेशाध्यक्ष से अजमेर की दक्षिण विधानसभा की आरक्षित सीट के लिए समाज को प्रतिनिधित्व देने की मांग की जाएगी।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva